Emerġenza fost il-ħaddiema tal-ambulanzi … Ittestjati kollha wara li nstabu tnejn pożittivi Fl-aħħar ġimgħat dan is-sit żvela informazzjoni dwar pressjoni fuq ħaddiema tal-ambulanzi minħabba li uħud minnhom kellhom jinżammu fi kwarantina wara li kellhom kuntatt ma' pazjenta pożittiva għall-Covid-19. Intant fl-aħħar sigħat dan is-sit jinsab infurmat li nħolqot emerġenza fost il-ħaddiema tal-ambulanzi wara li tnejn minnhom irriżultaw pożittivi għall-Covid-19. Jidher li dawk kollha li ġew f'kuntatt magħhom tpoġġew immedjatament fi kwarantina u l-kumplament tal-ħaddiema sarulhom l-iswab tests biex jitnaqqas ir-riskju tat-tixrid tal-pandemija. Pressjoni fuq il-ħaddiema tal-ambulanzi… uħud fi kwarantina wara li marru għal pazjenta pożittiva bil-virus